CELEX: C2006/281/69
Language: et
Date: 2006-11-18 00:00:00
Title: Kohtuasi T-255/06: 15. septembril 2006 esitatud hagi — Budějovický Budvar versus Siseturu Ühtlustamise Amet — Anheuser-Busch (BUD)

18.11.2006   
            
            
               ET
            
            
               Euroopa Liidu Teataja
            
            
               C 281/39
            
         15. septembril 2006 esitatud hagi — Budějovický Budvar versus Siseturu Ühtlustamise Amet — Anheuser-Busch (BUD)
   (Kohtuasi T-255/06)
   (2006/C 281/69)
   Hagiavaldus esitati prantsuse keeles
   Pooled
   
      Hageja: Budějovický Budvar, národní podnik (České Budějovice, Tšehhi Vabariik) (esindaja: advokaat F. Fajgenbaum)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   Teine menetluspool apellatsioonikojas: Anheuser-Busch, Incorporated
   Hageja nõuded
   
               —
            
            
               Tühistada Siseturu Ühtlustamise Ameti teise apellatsioonikoja 28. juuni 2006. aasta vaidlustatud otsus asjas R 241/2005-2;
            
         
               —
            
            
               jätta ühenduse kaubamärgi “BUD” registreerimise taotlus nr 1 257 849 rahuldamata kõigi klassidesse 16, 21, 25 ja 32 kuuluvate sellega tähistatavate kaupade jaoks;
            
         
               —
            
            
               edastada Esimese Astme Kohtu otsus Siseturu Ühtlustamise Ametile;
            
         
               —
            
            
               mõista kõik menetluskulud välja äriühingult Anheuser-Busch.
            
         Väited ja peamised argumendid
   
      Ühenduse kaubamärgi taotleja: Anheuser-Busch, Incorporated
   
      Asjaomane ühenduse kaubamärk: ühenduse kaubamärk “BUD” kõigi klassidesse 16, 21, 25 ja 32 kuuluvate kaupade jaoks — taotlus nr 1 257 849
   
      Vastulause aluseks oleva kaubamärgi või tähise omanik: hageja
   
      Vastulause aluseks olev kaubamärk või tähis: õigus kaitstud päritolunimetusele “BUD” õlle tähistamiseks
   
      Vastulausete osakonna otsus: jätta vastulause rahuldamata
   
      Apellatsioonikoja otsus: jätta kaebus rahuldamata
   
      Väited: rikutud on määruse nr 40/94 (1) artikli 62 lõiget 1 ning rakendusmääruse nr 2868/95 (2) artiklit 20, kuna apellatsioonikoda ei ole pädev otsustama vastulausemenetluses hageja viidatud päritolunimetuse kehtivuse üle. Hageja väidab samuti, et tähis “BUD” on Prantsusmaal ja Austrias kaitstud päritolunimetus. Peale selle viitab hageja määruse nr 40/94 artikli 8 lõike 4 väärale kohaldamisele, kuna tema arvates äritegevuses tegelikult kasutatakse päritolunimetust “BUD”.
   
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994 L 11, lk 1; ELT eriväljaanne 17/01, lk 146).
   
      (2)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) 40/94 ühenduse kaubamärgi kohta (EÜT 1995 L 303, lk 1; ELT eriväljaanne 17/01, lk 189).